CELEX: 62018TN0507
Language: lt
Date: 2018-08-24 00:00:00
Title: Byla T-507/18: 2018 m. rugpjūčio 24 d. pareikštas ieškinys byloje Prancūzija / Komisija

29.10.2018   
            
            
               LT
            
            
               Europos Sąjungos oficialusis leidinys
            
            
               C 392/32
            
         
      2018 m. rugpjūčio 24 d. pareikštas ieškinys byloje Prancūzija / Komisija
      
      (Byla T-507/18)
      (2018/C 392/40)
      Proceso kalba: prancūzų
      
         Šalys
      
      
         Ieškovė: Prancūzijos Respublika, atstovaujama F. Alabrune, D. Colas, A.-L. Desjonquères, S. Horrenberger ir A. Alidière
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  iš dalies panaikinti 2018 m. birželio 13 d. Komisijos įgyvendinimo sprendimą (ES) 2018/873 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), kiek pagal jį taikoma 5 % fiksuoto dydžio pataisa, sudaranti 1 945 435,39 EUR, kiek tai susiję su priemone „Kita tiesioginė pagalba. POSEI“, kurios taikymo priežastis – „Netiksli kai kurių bananų siuntų apskaita“ už 2013, 2014, 2015 ir 2016 finansinius metus,
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi vieninteliu pagrindu – teisės klaida, kurią esą padarė Komisija per atitikties patikrinimo procedūrą, susijusią su pagalba bananų sektoriui, nes klaidingai aiškino „prekybos“ žaliais bananais, atitinkančiais pagal Gvadelupai ir Martinikai taikytiną atokiausiems regionams ir saloms skirtą programą (POSEI) teikiamos pagalbos reikalavimus, sąvoką.
      Pirma, ieškovė mano, kad Komisija šią sąvoką aiškino nepaisydama 2011 m. gruodžio 19 d. Komisijos įgyvendinimo reglamento (ES) Nr. 1333/2011, nustatančio bananų prekybos standartus, tų prekybos standartų laikymosi patikros taisykles ir pranešimų teikimo tvarką bananų sektoriuje (OL L 336, 2011, p. 23), taikymo srities.
      Antra, ji nurodo, kad Komisija šią sąvoką aiškino neteisingai taikydama 2013 m. gruodžio 17 d. Europos Parlamento ir Tarybos reglamento (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013, p. 671), 76 straipsnį.